Venäjän duuman ulkoasiainkomission puheenjohtaja Aleksei Pushkov sanoo, että Suomi ei ole puolueeton valtio sen jälkeen, kun se allekirjoittaa isäntämaatukea koskevan pöytäkirjan Naton kanssa. Tasavallan presidentti ja valtioneuvoston ulko- ja turvallisuuspoliittinen ministerivaliokunta päättivät allekirjoittamisesta eilen.

-Tällainen sopimus merkitsee puolueettomuuden päättymistä. Tähän asti Suomi on ollut Naton kumppani, mutta nyt yhteistyö kasvaa dramaattisesti. Seuraava looginen askel on Natoon liittyminen, Pushkov sanoi sanolehti Izvestialle. Haastattelusta uutistoi myös Itar-Tass.

Pushkovin mukaan sama koskee Ruotsia, jonka on määrä päättää pöytäkirjan allekirjoittamisesta tänään.

Suomessa vasemmistoliiton kansanedustajat Annika Lapintie ja Jari Myllykoski tuomitsivat allekirjoittamisen jyrkästi eilen.